Håndfæstning til introtur

August 2021

**Til elever og deres forældre i 1.g**

Betingelsen for at deltage i introturen i uge 33 er, at du skriver under på at overholde de givne anvisninger. Almindelig sømmelig adfærd samt gymnasiets sædvanlige ordensregler skal selvfølgelig overholdes.

Som elev skriver du under på:

* at overholde gymnasiets studie- og ordensregler
* ikke at indtage nogen form for spiritus
* at følge arrangørernes anvisninger i forbindelse med alle aktiviteter

Indtagelse af enhver form for spiritus, eller manglende anvendelse af det påbudte sikkerhedsudstyr medfører hjemsendelse for egen regning. Elever, der ikke overholder disse regler, indberettes efter turen til rektor, der vurderer om eleven kan deltage i kommende arrangementer med klassen.

Som forældre skriver I under på:

* at eleven deltager i klatring og vandaktiviteter
* at det er eleven selv, som under aktiviteterne står for de sikkerhedsmæssige forhold ligesom udøvelsen af god adfærd påhviler eleven selv.
* at eleven/forældremyndighedsindehaveren er indforstået med at skolens forsikring ***ikke*** dækker eleverne. Det vil sige hverken i eventuelle ulykkestilfælde eller i forbindelse med elevers ansvarspådragende adfærd. Det er dermed elevens eget ansvar at sørge for en ulykkesforsikring.
* at eleven er kompetent til aktiviteterne, dvs. kan svømme og udvise hensigtsmæssig adfærd både på land og til vands.

I er ligeledes forpligtet til at orientere om helbredsmæssige omstændigheder, som kan have indflydelse på deltagelsen.

Undertegnede melder mig herved bindende til introturen på ovennævnte betingelser.

……………………………………………………………………………………………………………………….

Elevens navn og klasse (skrives med blokbogstaver)

…………………………………………….. ………………………………………………

Dato og forældreunderskrift Dato og elevunderskrift

…………………………………………….. ………………………………………………

Elevens Forsikringsselskab Akut telefonnummer